Translate the text from Welsh to English.



 
* Bydd ap Covid\-19 y GIG, sy'n cael ei dreialu ar hyn o bryd, yn cael ei lansio ddydd Iau 24 Medi yng Nghymru ac yn Lloegr gan gynnwys cofrestru QR mewn lleoliadau
* Annog lleoliadau busnes i lawrlwytho codau QR y GIG
* Bydd codau QR yn ffordd bwysig i drefn Profi, Olrhain, Diogelu y GIG gysylltu â nifer o bobl os canfyddir achosion o’r coronafeirws mewn lleoliadau


Mae busnesau ledled Cymru a Lloegr, fel tafarndai, bwytai, salonau trin gwallt a sinemâu, yn cael eu hannog i arddangos posteri cod QR y GIG yn eu mynedfeydd, fel bod cwsmeriaid sydd wedi lawrlwytho ap COVID\-19 newydd y GIG yn gallu defnyddio eu ffonau clyfar i gofrestru’n hawdd yn y lleoliadau hyn.


Daw'r cam cyn lansio ap COVID\-19 y GIG ledled Cymru a Lloegr ddydd Iau 24 Medi. 


Bydd cofrestru gyda'r ap yn galluogi pobl i gadw dyddiadur o'r lleoliadau maent wedi ymweld â hwy, a fydd yn cael eu cadw'n ddiogel yn yr ap. Os bydd achosion o COVID\-19 yn gysylltiedig â'u hymweliad, bydd defnyddwyr yn cael neges rhybudd gynnar gan y GIG. Os byddant yn cael prawf positif ar gyfer COVID\-19, bydd pobl yn gallu defnyddio'r dyddiadur i ddweud wrth dimau olrhain cysylltiadau ble maent wedi bod, gan helpu i reoli COVID\-19 a diogelu pobl eraill.


Gyda nifer yr achosion o’r coronafeirws yn codi yn y DU yn ystod yr wythnosau diwethaf mae'n hanfodol bod busnesau'n gwneud popeth o fewn eu gallu i ddiogelu eu cwsmeriaid a rheoli lledaeniad y feirws. Mae cod QR y GIG a'r swyddogaeth gofrestru yn ychwanegol at y mesurau presennol. Bydd angen i leoliadau yng Nghymru y mae'n ofynnol yn gyfreithiol iddynt gasglu a chadw cofnod o ymwelwyr wneud hynny o hyd.


Dywedodd Vaughan Gething, Gweinidog Iechyd Cymru:



> Mae lansio ap COVID\-19 y GIG yn rhan bwysig o’r ymateb i’r coronafeirws, gan gefnogi rhaglen Profi, Olrhain, Diogelu y GIG yng Nghymru. Gweithio ar y cyd yng Nghymru a Lloegr yw'r opsiwn mwyaf ymarferol yma, gan ein bod yn gwybod bod llawer o symud ar draws ein ffin gyffredin. Mae'n gwneud synnwyr defnyddio'r un ap, gan weithio yn yr un ffordd yn union, waeth pa wlad rydych chi ynddi.
> 
> 
> Mae Llywodraeth Cymru wedi gweithio'n agos gyda thîm Apiau’r GIG i sicrhau bod yr ap yn hawdd ei ddefnyddio ac yn rhoi'r cyngor a'r arweiniad cywir i bobl, wedi'u teilwra i'r wlad maent yn byw ynddi. Rwyf wir yn annog pobl yng Nghymru i lawrlwytho a defnyddio'r ap pan fydd yn cael ei lansio.
> 
> 
> Po fwyaf o bobl sy'n lawrlwytho ac yn defnyddio ap COVID\-19 y GIG, y mwyaf y bydd yn ein helpu ni i atal COVID\-19 rhag lledaenu.


Dywedodd Matt Hancock, Ysgrifennydd Iechyd a Gofal Cymdeithasol Llywodraeth y DU:



> Gyda’r achosion o’r coronafeirws yn codi, rhaid i ni ddefnyddio pob adnodd sydd ar gael i ni i reoli lledaeniad y feirws, gan gynnwys technoleg arloesol. Mae lansio'r ap yn ddiweddarach y mis hwn ledled Cymru a Lloegr yn foment nodedig a bydd yn sicr o gymorth i'n gallu i reoli’r feirws ar adeg dyngedfennol.
> 
> 
> Rydym nawr yn annog busnesau i lawrlwytho posteri ar gyfer eu hadeiladau cyn lansio ap COVID\-19 y GIG. Bydd hyn yn galluogi’r cyhoedd i gofrestru’n hwylus mewn lleoliadau gan ddefnyddio'r ap pan gaiff ei lansio.
> 
> 
> Mae'n hanfodol ein bod yn defnyddio system Profi ac Olrhain y GIG i gyrraedd cymaint o bobl â phosibl i atal achosion ac i atal y feirws hwn. Bydd y swyddogaeth hon yn gwneud hyn yn syml ac yn hawdd fel ein bod yn gallu cadw'r feirws yma dan reolaeth.


Mae gan yr ap amrywiaeth o nodweddion ychwanegol, gwell a fydd yn helpu i leihau risg bersonol a chyhoeddus o COVID\-19 fel rhan o'r gwasanaethau profi ac olrhain ehangach.


* Hysbysiad risg: rhoi gwybod i ddefnyddwyr beth yw lefel risg y coronafeirws yn ardal eu cod post
* Cofrestru gyda QR: rhoi gwybod i ddefnyddwyr os ydynt wedi ymweld â lleoliad yn ddiweddar lle gallent fod wedi dod i gysylltiad â rhywun sy'n profi'n bositif gyda COVID\-19 yn ddiweddarach
* Gwirio symptomau: galluogi defnyddwyr i wirio a oes ganddynt symptomau’r coronafeirws a gweld a oes angen iddynt archebu prawf am ddim – y cyfan mewn un lle
* Prawf: helpu defnyddwyr i archebu prawf am ddim drwy'r ap
* Cyfrif dyddiau ynysu: os dywedir wrth ddefnyddiwr bod rhaid iddo hunanynysu, bydd amserydd yn helpu i gyfrif y cyfnod hwnnw a bydd cyngor perthnasol yn cael ei ddarparu


Dim ond un sector sy'n cael ei annog i ddefnyddio system y GIG yw busnesau. Bydd prifysgolion, ysbytai, safleoedd hamdden, canolfannau dinesig a llyfrgelloedd yn cael eu hannog hefyd i arddangos posteri mewn mannau cymunedol fel caffis.


Dywedodd Kate Nicholls, Prif Swyddog Gweithredol Lletygarwch y DU:



> Prif flaenoriaeth lletygarwch yw diogelu iechyd ein cwsmeriaid a'n staff ond mae dyhead hefyd i osgoi dychwelyd i gyfyngiadau symud a cholli masnach. Mae'n hanfodol bod gwybodaeth yn cael ei chasglu a'i defnyddio'n effeithiol ac yn ddiogel.
> 
> 
> Byddem yn annog pob busnes lletygarwch i gefnogi cyflwyno'r ap a lawrlwytho eu posteri QR i helpu i drechu'r feirws.


Dylai lleoliadau lawrlwytho'r codau QR yn https://www.gov.uk/creu\-coronafeirws\-qr\-poster







Translation:


 
* The NHS COVID\-19 app currently being trialled will launch on Thursday 24 September in Wales and England including QR check\-in at venues
* Business venues urged to download NHS QR codes
* QR codes will be an important way for individuals to record their movements helping the NHS Test, Trace, Protect system


Businesses across Wales and England like pubs, restaurants, hairdressers and cinemas, are being encouraged to have NHS QR code posters visible on entry, so customers who have downloaded the new NHS COVID\-19 app can use their smartphones to easily check\-in.


The move comes ahead of launching the NHS COVID\-19 app across Wales and England on Thursday 24 September. 


Checking in with the app will enable people to keep a diary of the locations they have visited, which will be held securely in the app. If there is a COVID\-19 outbreak linked to their visit, users will get an early warning alert from the NHS.  If they have a positive test for COVID\-19, people will be able to use the diary to tell contact tracing teams where they have been, helping to manage COVID\-19 and protecting other people.


With coronavirus cases rising in the UK in the last few weeks it is essential that businesses do all they can to protect their customers and control the spread of the virus. The NHS QR code and check in function is in addition to existing measures.  Venues in Wales which are legally required to collect and keep a record of visitors will still need to do so.


Wales’ Health Minister, Vaughan Gething, said:



> The launch of the NHS COVID\-19 app is an important part of coronavirus response, supporting our NHS Test, Trace, Protect programme in Wales. Working on a joint Wales and England basis is the most practical option here, as we know there is a lot of movement across our shared border.  It makes sense to use the same app, working in exactly the same way, regardless of which country you’re in.
> 
> 
> The Welsh Government has worked closely with the NHS App team to ensure the app is easy\-to\-use and gives people the right advice and guidance, tailored to the country they reside in. I strongly encourage people in Wales to download and use the app when it launches.
> 
> 
> The more people download and use the NHS COVID\-19 app, the more it will help us to prevent the spread of COVID\-19\.


UK Government’s Health and Social Care Secretary, Matt Hancock, said:



> With coronavirus cases rising, we need to use every tool at our disposal to control the spread of the virus including cutting\-edge technology. The launch of the app later this month across England and Wales is a defining moment and will undoubtedly aid our ability to contain the virus at a critical time.
> 
> 
> We are now urging businesses to download posters for their premises ahead of the launch of the NHS COVID\-19 app. This will allow the public to seamlessly check\-in to venues using the app when it launches.
> 
> 
> It is vital we are using the NHS Test and Trace system to reach as many people as possible to prevent outbreaks and stop this virus in its tracks. This function will make it simple and easy so we can keep this virus under control.


The app has a range of additional, enhanced features that will help to reduce personal and public risk from COVID\-19 as part of the wider test and tracing services.


* Risk alert: letting users know the level of coronavirus risk in their postcode district
* QR check in: alerting users if they have recently visited a venue where they may have come into contact with someone who later tests positive with COVID\-19
* Symptom check: allowing users to check if they have coronavirus symptoms and see if they need to order a free test – all in one place
* Test: helping users book a free test through the app
* Isolation countdown: if a user is told to self\-isolate, a timer will help countdown that period and relevant advice will be provided


Businesses are just one sector encouraged to use the NHS system. Universities, hospitals, leisure premises, civic centres and libraries will also be urged to display posters in communal areas such as cafes.


Kate Nicholls, UK Hospitality CEO said:



> Hospitality’s top priority is to protect the health of our customers and staff but there’s also the added appetite to avoid a return to lockdown and loss of trade. It’s crucial that information is gathered and deployed both effectively and securely.
> 
> 
> We would urge all hospitality businesses to support the roll out of the app and download their QR posters to help defeat the virus.


Venues should download the QR codes at www.gov.uk/create\-coronavirus\-qr\-poster